Telefooni—pikapuhelin
Sattui tässä muutamana päivänä lehtemme
toimituspaikkaan eräs Savon puolen
mies. Kotvan pakinoituamme tuumaa
ukko äkkiä:

— „Vaan sitähän min oon tässä oikeestaan
tuumanna kyssyykii, että oisijakoon
työ hyvä ja pikapuheleisia miun puolestan
tuonne Helesinkiin?”

— „Pikapuhella?!”

— „Ka kun näkkyy olevan pikapuhelin
tuossa teijännii seinällä”, jatkaa ukko
luoden katseensa telefooniin.

— „Pikapuhelin? Sanotaanko telefoonia
teidän puolessa pikapuhelimeksi?”

— „Enpä häntä hyvin tiijä miks kaikeks
nuo tuota sanonoot — taitaat tilihvuoniks
herrasväklöissä kuhtuu: mutt
pikapuhelimekshan tuon luulis, kun puhhuut
tuolla niin pikkaan jos kuin pitkiin
matkoin piähän.”

Soitimme ja „pikapuhelimme” ukon
täydelliseksi tyytymykseksi.

Johtui tästä mieleemme että eiköhän
olisikin syytä antaa koko telefoonille passi
harmaalla paperilla ja ottaa ukon pikapuhelin
käytäntöön. Siinä omakielinen sana,
joka erinomaisen sattuvasti ilmaisee
mistä on kysymys. Ja hyvältä se soi
korvassa, kun muutamia kertoja lausuttua
sanan uutuus ennättää haihtua. Kuunneellaapa
vain ja verrataan: pikapuhella—telefonoida;
pikapuhelin—telefooni.
Pikapuheleppas hra Sainiolle asiasta; hänelläkin
kuuluu olevan jo pikapuhelin.
— Sehän soi kirkkaasti ja heläkästi kuin
itse pikapuhelimen kello.

Uusi sana ei yleensä eri muodoissa tunnu
pitemmältä kuin entinen muukalainenkaan
ja nimisanaisena se aikaa myöten
käytännössä varmaan vieläkin lyhenisi.
Sanottaisiin vain esim: „Puhelin soi.”
„Minun puhelimeni tuntuu olevan hiukan
epäkunnossa” j. n. e. Ehdotamme siis
että kaikki nykyiset telefoonin omistajat
ottaisivat koetellakseen miltä pikapuheleminen
tuntuisi.

Vleismaailmallisen kultturisanan häviötä
ei myöskään „telefoonista” luopuessa
tarvitse ollenkaan surkeilla. Huomautamme
vain, että esim. saksalaiset, jotka toki
lienevät paljoa lähempänä yleismaailmallisuutta
kuin me, käyttämät varsin
yleisesti telefoonista omankielistä nimitystä
„Fernsprecher”, „fernsprechen” (kaukopuhelin,
kaukopuhella).
</div>

Lähde:

Katso myös 
 Telefooni—pikapuhelin 2

Anonyymi
Uusimaa
1897
Suomen kieli